Nüsouktakalaka Jesús namüin: —Jia wayuu eekana maaꞌulu yaa, jia kaainjaralii eꞌrüliikana maꞌi wayumüin nümüin Maleiwa, jüchuntüin tamüin taaꞌinrüin wane kasa anashaatasü nütüjakat apüleerua Maleiwa nümüiwa süpüla jütüjaainjatüin taaꞌu sünain chejeꞌewalin taya iipünaajee. Nnojoleena toonooin amaa jia. Shieerü tasoꞌiraka anain jaaꞌin tü nüchikikat Jonás chi nünüikimaajachikai Maleiwa nümaiwa süpüla jütüjaainjatüin saaꞌu jaralin taya.
Jesús les contestó: ―¡Esta generación malvada y adúltera pide una señal milagrosa! Pero no se le dará más señal que la del profeta Jonás.